بغداد کے بم دھماکہ میں متعدد عام شہری جاں بحق و زخمی

عراق کے دارالحکومت بغداد میں دہشت گردانہ بم دھماکے میں متعدد عام شہری جاں بحق اور زخمی ہوگئے ہیں۔

خبر کا کوڈ: ۴۲۳۲۵۵

تاریخ: ۱۵ آذر ۲۰۱۶ - ۱۹:۲۲

رسا نیوز ایجنسی کی رپورٹ کے مطابق عراق کے سیکورٹی ذرائع نے اعلان کیا ہے کہ جمعرات کو بغداد کے علاقے الرشید کی سبزی منڈی میں ایک بم دھماکے میں دو عام شہری جاں بحق اور آٹھ دیگر زخمی ہوگئے۔

الرشید سبزی منڈی میں اب تک کئی بار دہشت گردانہ بم د ھماکے ہوچکے ہیں ۔ اس سبزی منڈی میں ماضی میں خوفناک کار بم دھماکے بھی ہوئے ہیں ۔

دریں اثنا عراق کی سیکورٹی فورس نے جمعرات کو اعلان کیا ہے کہ عوامی رضاکارفورس نے شمالی شہر تکریت کے مشرق میں عجیل آئیل فیلڈ پر داعش کے حملے کو پسپا کردیا ہے ۔

اس کارروائی میں بڑی تعداد میں داعش کے عناصر ہلاک اور زخمی ہوئے ہیں ۔/۹۸۸/الف۹۴۰/